એક અઠવાડિયું પરિવાર સાથે ખુશી ખુશી વિતાવી રાકેશે વરસોની કમી પૂરી કરી. પછી ફરી એ દુકાને જવા લગ્યો. દેવું તો બહેને લગભગ પુરું જ કરી નાખ્યું હતું. હવે એણે દુકાન અને ઘર સંભાળવાના હતાં. ફરી નિશાનો અને પ્રભાતનો આભાર માની ધામધૂમથી બંનેના લગ્ન કરાવ્યા. નિશા અને ગીનીની પાંચ પાંચ વર્ષની તપસ્યા ફળી. નિશા અને પ્રભાતનાં લગ્નને પણ ત્રણ વર્ષ થઈ ગયા હતા અને બંને એક પરી જેવી દીકરીના માતા પિતા પણ બની ગયા હતા. એનું નામ પણ પરી જ રાખ્યું હતું. વરસ પહેલાં જ પોતાના દિકરા અને દીકરીના સુખી સંસાર જોઈ માતાએ અંતિમશ્વાસ લીધા હતા. આજે એમનાં મૃત્યુની તિથિ હતી ને ગીની બારીએ ઉભી નણંદની રાહ જોતી હતી.